АҞӘА, ԥхынгәы 31 — Sputnik. Хосе Феликса Пинеда, Венесуела ашьаҭаркратә еизарахь акандидат, ихатәы ҩнаҟны дыршьит. Абри атәы аанацҳауеит Венесуела Апрокуратура хада ҳәа РИА Новости адыррақәа ҟанаҵоит.
"Сиудад-Боливар ақалақь апрокуратура аномер 4 ашьаус хацнаркит адвокат Хосе Феликса Пинеда ишьра инамаданы. Асабша ауха гәыԥҩык ауаа Брисас-дель-Сур-Трес араион аҿы адвокат иҩны иақәлеит, аԥшәма хынтә иехсны дыршьит", ҳәа аҳәоит апрокуратура Twitter аҟны амикроблог аҿы.
Аоппозициа ракәзар адыррақәа ҟарҵоит апартиа "Демократическое действие" анапхгаҩцәа руаӡәк, Рикардо Кампос ақалақь Кумана иҟоу иҩны ааигәара дыршьит ҳәа. Абри атәы Twitter аҟны ианиҵеит апарламент адепутат Енри Рамос.